Unión del Pueblo Navarro (UPN) talde parlamentarioari atxikitako foru parlamentari Juan Luis Sánchez de Muniáin Lacasia jaunak idatziz erantzuteko galdera egin du Belateko tunelak bikoizteko obren adjudikaziodun izan den ABEEa osatzen duten enpresen kontabilitateko betebeharrei buruz (11-24/PES-00071). Hona Nafarroako Gobernuko Lurralde Kohesiorako kontseilariak horri buruz ematen dion erantzuna:

Kontratua lizitatzeko espedientean dauden aktetan jasotakoaren arabera (Nafarroako Kontratazio Atarian daude eskuragarri), Acciona Construcción SA/Excavaciones Fermín Osés SL/Servinabar 2000 SL enpresek kontratuaren baldintza berezietako 13. klausulan jasotako izapideari buruz aurkeztutako dokumentazioa aztertu zuen kontratazio mahaiak, bertan jasota baitago adjudikaziodun gisa proposatuak izanen diren erakundeek bete beharreko betekizunak, eta azterketa horren emaitza aktetan dago jasota.

Hori guztia jakinarazten dizut, Nafarroako Parlamentuko Erregelamenduaren 15. artikuluan xedatutakoa betez. Horrez gain, datuak babesteko legedian ezarritakoarekin bat, Nafarroako Parlamentuko Erregelamenduaren 14. artikuluan jasotako xedeetarako soilik erabiltzen ahalko da emandako edukia, eta betebeharra egonen da Datu pertsonalak babesteari eta eskubide digitalak bermatzeari buruzko abenduaren 5eko 3/2018 Lege Organikoan ezarritakoari men egiteko.

Iruñean, 2024ko martxoaren 4an

Lurralde Kohesiorako kontseilaria: Óscar Chivite Cornago